Държавен вестник, бр. 27, 2026 г., стр. 9

БРОЙ  27	
Д Ъ Р Ж А В Е Н  В Е С Т Н И К 	
СТР.  9  
само средства за извършване на плащанията 
по ал. 1 и свързаните с това разходи.
(3) По искане на лице, получаващо пенсии 
по чл. 139, ал. 1, т. 1 и 4 и/или чл. 212, ал. 1, 
т. 1 и 2 от един и същ фонд за изплащане 
на пожизнени пенсии, дължимите от фонда 
плащания за съответния месец се извършват 
с един банков превод. По искане на лице, 
получаващо няколко плащания с еднакъв па­
деж от един и същ фонд за срочни плащания, 
дължимите от фонда плащания с еднакъв 
падеж се извършват с един банков превод.“
§ 31. В чл. 123о, в ал. 1 след думата „фон­
дове“ се поставя запетая, добавя се „съответно 
подфондове по чл. 137, ал. 3 и чл. 214, ал. 4“ 
и се поставя запетая.
§ 32. В част втора, дял първи, глава девета 
се създава раздел V с чл. 123п – чл. 123щ:
„Раздел V
Фондове за извършване на плащания
Учредяване, управление и представляване 
на фондовете за извършване на плащания
Чл. 123п. (1) За изплащане на пенсиите 
при осигуряване в универсален пенсионен 
фонд и във фонд за допълнително доброволно 
пенсионно осигуряване всяко пенсионнооси­
гурително дружество, което управлява един 
или и двата от тези фондове, създава фонд за 
изплащане на пожизнени пенсии.
(2) За изплащане на разсрочените плащания 
по чл. 167а, ал. 1 и чл. 248, ал. 2 и срочните 
професионални пенсии за ранно пенсионира­
не всяко пенсионноосигурително дружество, 
което управлява универсален пенсионен фонд, 
професионален пенсионен фонд и/или фонд 
за допълнително доброволно пенсионно оси­
гуряване, създава фонд за срочни плащания.
(3) Фондовете по ал. 1 и 2 се създават за 
неопределен срок.
(4) Наименованието на всеки фонд за из­
вършване на плащания задължително съдържа 
думите „фонд за изплащане на пожизнени 
пенсии“ или „фонд за срочни плащания“ в 
зависимост от вида му и указание за фирмата 
на пенсионноосигурителното дружество, което 
го управлява. Само фонд за извършване на 
плащания, регистриран в съответствие с този 
кодекс, може да използва в своето наимено­
вание, в описанието на своите дейности или 
при рекламиране в комбинация думите „фонд 
за изплащане на пожизнени пенсии“, „фонд 
за срочни плащания“ или техни производни.
(5) Пенсионноосигурителното дружество 
може да създаде само един фонд за изплащане 
на пожизнени пенсии и само един фонд за 
срочни плащания.
(6) Фондовете за извършване на плащания 
са обособени имущества, които се управляват 
и представляват пред трети лица единствено 
от пенсионноосигурителните дружества, които 
са ги учредили, в съответствие с принципите 
по чл. 126.
(7) Пенсионноосигурителното дружество 
отговаря имуществено пред осигурените 
лица и пенсионерите за загуби, настъпили в 
резултат на недобросъвестно изпълнение на 
своите задължения по отношение управле­
нието и представляването на фондовете за 
извършване на плащания.
(8) Фондовете за извършване на плащания 
не отговарят с активите си за загуби, настъ­
пили в резултат на действия на учредилото 
ги дружество, както и за загуби от дейността 
на пенсионноосигурителното дружество, което 
ги управлява и представлява.
(9) С активи на фондовете за извършване 
на плащания не може да се изпълняват задъл­
жения на пенсионноосигурителното дружество 
и управляваните от него фондове, освен по 
сключените договори за изплащане на пенсии 
по чл. 167, чл. 168, ал. 1 и чл. 212, ал. 1, т. 1 
и 2 и разсрочени плащания по чл. 167а, ал. 1 
и чл. 212, ал. 2, т. 3. В случай на несъстоя­
телност в масата на несъстоятелността на 
пенсионноосигурителното дружество не се 
включват активите на фондовете за извърш­
ване на плащания и на резерва по чл. 123ч.
(10) Активите на фондовете за извършване 
на плащания не може да се придобиват по 
давност.
(11) Задълженията към лицата, получава­
щи плащания от фондовете за извършване 
на плащания, не може да се изпълняват със 
средства на фондовете за допълнително пен­
сионно осигуряване.
Фонд за изплащане на пожизнени пенсии
Чл. 123р. (1) Фондът за изплащане на 
пожизнени пенсии се създава с решение на 
управителния орган на пенсионноосигурител­
ното дружество при определяне на първата 
пенсия, отпускана във връзка с осигуряване 
в универсален пенсионен фонд или фонд за 
допълнително доброволно пенсионно осигу­
ряване.
(2) Пенсионноосигурителното дружество 
представя в комисията в срок три работни 
дни от вземане на решението по ал. 1 искане 
за вписване на фонда в регистъра по чл. 30, 
ал. 1, т. 13 от Закона за Комисията за финан­
сов надзор, към което се прилагат:
1. протоколът с решението на управителния 
орган за създаване на фонда;
2. правилата по чл. 123т.
(3) Комисията се произнася по искането с 
решение в 7-дневен срок от постъпването му 
въз основа на предложение на заместник-пред­
седателя на комисията.
(4) Комисията отказва вписване само ко­
гато решението за създаване на фонда не е 
прието от компетентния орган на дружеството